

Република Србија

**СКУПШТИНА ОПШТИНЕ КЛАДОВО**

**Комисија за доделу награда и јавних признања**

Број 020-4/2021–19- I

01. 04. 2021.год.

К л а д о в о

  **Поводом Дана Општине Кладово ,, 26.април”**, позивамо грађане, правна лица, органе управе, политичке и невладине организације да доставе **предлоге, у писаној форми са аргументованим образложењем**, за доделу награда и то:

**Повељу захвалности**

(Повеља захвалности може се доделити домаћем или страном, физичком или правном лицу, као и домаћим или иностраним општинама, односно градовима или институцијама за плодотворну сарадњу и изузетан допринос у афирмацији општине Кладово, као и за пружену помоћ Општини или грађанима Општине Кладово)

**Награду за животно дело**

( Награда за животно дело може се доделити појединцима, без обзира на пребивалиште, националну припадност, односно држављанство, чија достигнућа у континуитету оплемењују људско друштво уопште, манифестујући позитивно дејство на подручју кладовске општине кроз утицај на унапређењу међуљудских односа, креативних потенцијала и услова живљења.)

**Годишњу награду**

( Годишња награда ( највише 4 награде у једној години ) може се доделити појединцима са редовним боравком на подручју општине Кладово, или колективима који своје делатности обављају на истом подручју:

* за постигнуте резултате у учењу, спорту, култури, науци, уметности – за

 средњошколце и студенте;

 - за радно ангажовање грађана и постигнуте резултате ( у разним областима),

 који имају нарочити значај за афирмацију општеприхваћених друштвених

 вредности;

* за радне резултате колектива, који имају нарочити значај за афирмацију

 општеприхваћених друштвених вредности;

 - за хуманитарне активности и испољену солидарност грађана)

**Повеља почасни грађанин**

 (Повеља почасни грађанин додељује се појединцима за дела која су допринела и доприносе јачању угледа и развоја Општине, као и за зазаслуге у развоју сарадње, пријатељских, привредних, културних и других односаизмеђу Општине Кладово и других општина, градова или држава.

Предлоге доставити Скупштини општине Кладово, ул. Краља Александра 35 (За комисију за доделу награда и јавних признања) **закључно са 12,04. 2021.године.**

 **КОМИСИЈА ЗА ДОДЕЛУ НАГРАДА И ЈАВНИХ ПРИЗНАЊА**

Председник,

 Наташа Стојановић Милић,ср.